
[bookmark: _heading=h.7lqh9a42cf5a]Innledning
Klubbhåndboka er utarbeidet for å gi svar på de viktigste spørsmålene i klubben og gjøre det enkelt å finne ut hva som gjelder internt i klubben. Den skal sikre at det er kontinuitet i det som bestemmes og gjøres i Bogafjell innebandyklubb (Bogafjell Rangers).
Klubbhåndboka er utarbeidet av styret. Håndboka er et arbeidsverktøy for alle medlemmer, utøvere, foreldre, komiteer, utvalg, trenere og dommere i klubben vår.
Håndboka skal benyttes til å forstå og kommunisere hva som er viktig i vår klubb, hvilken klubb vi er, hva vi skal oppnå, hva vi tilbyr og hvordan vi gjør ting.
[bookmark: _heading=h.155tq35oj8mt]Klubbens historie
Bogafjell Rangers ble stiftet i 2015 for å gi barn i Bogafjell bydel en kjekk og morsom idrett å drive med, samt for å skape et godt innebandymiljø. Klubben er opptatt av inkludering, fellesskap og bygging av klubbfølelse. Vi forsøker å legge til rette for at innebandy er noe alle kan være med på uten at kostnaden blir for stor. 
Klubben er per dags dato opptatt av at idretten skal gi de minste barna en kjekk og lærerrik opplevelse der de kan mestre og leke samtidig.
[bookmark: _heading=h.f9p4770hgue]Mål, verdier og visjon
[bookmark: _heading=h.e5ygjq7nxono]Verdier
Ut fra fellesverdiene i norsk idrett, har Bogafjell Rangers basert sin aktivitet på felles vedtatte aktivitetsverdier for norsk idrett: 
Idrettsglede, fellesskap, helse og ærlighet. 
Klubben drives etter idrettens organisasjonsverdier:
Frivillighet, demokrati, lojalitet og likeverd. 
Ut fra fellesverdiene i norsk idrett, har Bogafjell Rangers tydeliggjort hva som skal prege oss og klubben vår. Verdiene beskriver hvordan vi er og hvordan vi vil bli. 

Bogafjell Rangers sine verdier er: FLEST MULIG, LENGST MULIG. 
Verdiene skal hjelpe oss til å bli godt kjent for den klubben vi er:
· å skape et godt klubbmiljø, der vi tar godt vare på hverandre
· å skape gode holdninger, som fører til et godt treningsklima
· å være en klubb som er kjent for godt samarbeid og god oppførsel
· å fremstå slik klubben ønsker i alle sammenhenger, som kan vise stolthet for klubben.

[bookmark: _heading=h.ymamrl93m2c4]Målsetninger
· Rekruttere og beholde flest mulig lag på flest mulig alderstrinn.
· Kvalifiserte, fornøyde og ivaretatte trenerer og lagledere. 
· Gi et godt aktivitetstilbud til våre medlemmer 
· Utvikle gode holdninger blant våre spillere
· Ha et positivt omdømme

Eksempler på delmål/tiltak: 
· Alle som trener skal oppleve sportslig utvikling og mestring.
· Alle som trener skal få spille kamper.
· Legge til rette slik at de mest motiverte spillerne får mulighet til å utvikle seg. 
· Motivere og inspirerer slik at det gjør det lettere for medlemmer og foresatte å ta del i styre, komitearbeid og andre oppgaver i Bogafjell Rangers. 

[bookmark: _heading=h.jgkb71jj65zj]Visjon
Bogafjell Rangers er en klubb for Bogafjell bydel og dekker to skolekretser. Vår hovedmålsetning er gjennom sportslig aktivitet å fremme samhold og sosial trivsel mellom skolekretsene.
Å gi barn og unge et sportslig tilbud er en viktig investering. Det å leke, være aktiv, være med venner, være en del av noe, vinne og tape sammen og gjennom dette føle samhold er en lærdom som har betydning og verdifull å ha med seg videre i livet.  
[bookmark: _heading=h.dm9mv4pjkolv]Organisasjon
[bookmark: _heading=h.gwwosu9g7wwa]Årsmøtet
Årsmøtet er klubbens høyeste myndighet og avholdes hvert år i mars. Årsmøtet innkalles av styret med minst 1 måned varsel og blir annonsert på klubbens hjemmesider/ sosiale medier. Forslag som skal behandles på årsmøtet må være sendt til styret senest 2 uker før årsmøtet. Fullstendig saksliste må være tilgjengelig for medlemmene senest 1 uke før årsmøte. Alle lagets medlemmer har tilgang til årsmøtet. For å ha stemmerett, og være valgbar, må et medlem ha fylt 15 år, vært medlem i klubben i minst én måned og ha betalt kontingent. Ingen har mer enn en stemme, og stemmegivningen kan ikke skje ved fullmakt. 
Årsmøtet legger grunnlaget for klubbens virksomhet og styrets arbeid. Alle som ønsker å være med på å bestemme hva klubben skal gjøre, og hvordan den skal drives, bør delta på årsmøtet. Protokollen fra årsmøtet bør legges ut på klubbens hjemmeside.
Bogafjell Rangers følger NIF sin lovnorm for idrettslag, om årsmøtet i §§13, 14, 15, 16 og 17.
[bookmark: _heading=h.twy3vvobcxuj]Styret
Styret er klubbens høyeste myndighet mellom årsmøtene. Noen saker kan ikke styrebehandles, men må behandles av årsmøtet. Det gjelder saker som fremgår av «Årsmøtets oppgaver», og saker som er av ekstraordinær karakter eller av betydelig omfang i forhold til klubbens størrelse og virksomhet. Dersom styret er i tvil, bør saken opp på årsmøtet.
Lovpålagte oppgaver for styret:
· Sette i verk årsmøtets og overordnede organisasjonsledds regelverk og vedtak
· Påse at idrettslagets midler brukes og forvaltes på en forsvarlig måte, i samsvar med de vedtakene som er fattet på årsmøtet eller i et overordnet organisasjonsledd. 
· Sørge for at idrettslaget har en tilfredsstillende organisering av regnskaps- og budsjettfunksjonen og en forsvarlig økonomistyring
· Etter behov oppnevne komiteer, utvalg eller personer for spesielle oppgaver og utarbeide mandat/instruks for deres funksjon
· Representere idrettslaget utad
· Oppnevne en som er ansvarlig for politiattester
Andre viktige oppgaver:
· Planlegge og ivareta klubbens totale drift, herunder mål- og strategiarbeid, budsjett og regnskap
· Påse at idrettens retningslinjer for aktiviteten i idrettslaget blir fulgt
· Stå for idrettslagets daglige ledelse
· Arbeidsgiveransvar for eventuelle ansatte
· Legge frem innstilling til årsmøtet på kandidater til valgkomité
· Oppnevne to personer som i fellesskap skal disponere idrettslagets konti, og sørge for at de er dekket av underslagsforsikring
· Oppnevne eller engasjere regnskapsfører
· Lage årsberetning fra styret til årsmøtet
· Oppdatering av klubbhåndboka
Styremedlemmene kan velges til spesifikke oppgaver som kasserer eller sekretær på årsmøtet, eller styret kan selv fordele oppgavene. Fordelingen av oppgaver bør beskrives, slik at folk ser hvem de skal kontakte i ulike saker.

[bookmark: _heading=h.yvgz4tx0ryp7]Styrets arbeid
Her kan det beskrives kort hvordan styret arbeider:
· Styret har inntil 6 møter i året dersom ikke annet er avtalt
· Møtene avholdes etter avtale
· Møtene gjennomføres etter plan fra Leder
Styret avholder ca 6 styremøter fra september til juni påløpende år. Styret er vedtaksført når et flertall av styrets medlemmer er til stede. Vedtak fattes med flertall av de avgitte stemmene. Ved stemmelikhet er møtelederens stemme avgjørende. Styremedlemmene plikter å respektere et styrevedtak, selv om det er fattet mot vedkommende egen stemme.

Styremøter kan avholdes per e-post eller per telefon, se lovnorm § 10. Det skal alltid føres protokoll fra styremøtene.

Hvert styremøte bør innledningsvis starte med spørsmål om det foreligger mulig inhabilitet i noen av sakene, og behandlingen av inhabilitet skal alltid protokolleres. Om inhabilitet, se lovnorm § 9.
[bookmark: _heading=h.10ygu0vxclot]Utvalg/komiteer
Mandat og oppgaver for utvalg/komiteer som er lovpålagte, går frem av klubbens lov. Det gjelder valgkomité og valgt revisor (ev. kontrollkomité der det er et krav).
For de styreoppnevnte utvalgene bør ansvar og hovedoppgaver for utvalgene beskrives av styret selv når styret vedtar å opprette utvalgene. Slik blir det lett å finne ut hva de tillitsvalgte i komiteer og utvalg kan og skal gjøre. Beskrivelsen bør inneholde hvordan utvalget/komiteen er bygd opp, og hvilket mandat og hvilke oppgaver utvalget/komiteen har.
Aktuelle styreoppnevnte funksjoner/utvalg:
· Trener/utvalg
· Dommeransvarlig/utvalg
· Arrangement ansvarlig/utvalg
· Utdanningsansvarlig/utvalg
· Dugnadsansvarlig/utvalg
[bookmark: _heading=h.62s7dpp65l4y]Klubbens lover
Klubben har en egen lov som er basert på lovnorm for idrettslag, som finnes på NIFs hjemmeside. 
Lovnormen er ufravikelig og inneholder et minimum av det idrettslaget må ha i sin egen lov. Klubben kan vedta tillegg til loven, men tilleggene må ikke være i strid med lovnormen. Alle lovendringer må vedtas av årsmøtet og fremgå av protokollen. Dersom årsmøtet vedtar lovendringer skal protokollen sendes til idrettskretsen.
Ved endringer i NIFs regelverk, plikter styret i organisasjonsleddet å gjøre eventuelle nødvendige endringer i eget regelverk. Slike lovendringer skal ikke vedtas av årsmøtet. Endringer skal gjøres kjent i organisasjonen så snart de er vedtatt av styret.
Les mer på: lovnorm for idrettslag -NIF
[bookmark: _heading=h.e0fv2of7ez9m]Medlemshåndtering
Innmelding i klubben gjøres elektronisk på www.bogafjell-rangers.com under fanen Innmelding.
Bogafjell Rangers benytter KlubbAdmin, som er et elektronisk medlemssystem. Vi sender elektroniske betalingskrav til medlemmene, noe som gir enklere oversikt over utsendelser og rimeligere innkreving av kontingenter. KlubbAdmin er gratis for idrettslag, og det er integrert med idrettens øvrige systemer. 
[bookmark: _heading=h.bqpg29wnno0]Dugnad og frivillig arbeid
I norsk idrett er det ikke lov å tvinge noen til å delta på dugnad. Klubben kan oppfordre medlemmer og foreldre om å stille opp på dugnad, men deltakelsen må være basert på frivillighet. 
Bogafjell Rangers drives på dugnad. Det vil si at det er foreldre og foresatte som sitter i styret og har verv som er knyttet til lagene og denne innsatsen er ulønnet. 
Det er flere frivillige oppgaver som kommer utenom dette som også må løses, for eksempel organisering og gjennomføring av Minirunder og Serierunder i egen hall. Dugnadsarbeid gir mange gode opplevelser og en følelse av å bidra til fellesskapet. 
Din innsats blir satt stor pris på!
[bookmark: _heading=h.mj9s5wey97c1]Politiattester
Klubben krever politiattest av alle frivillige som skal utføre oppgaver for klubben som innebærer et tillits- eller ansvarsforhold overfor mindreårige eller mennesker med utviklingshemming. Det er to viktige overordnede grunner til at norsk idrett har innført en ordning med politiattest:
1. Seksuelle overgrep mot barn er totalt uforenlig med idrettens verdigrunnlag.
2. Norsk idrett skal være et trygt sted å være for barn, og et trygt sted for foreldre å sende sine barn.
Prosedyre for politiattest i klubben:
· Styret har oppnevnt ansvarlig for å håndtere ordningen med politiattest i idrettslaget. 
· Styret informerer den enkelte om at man må ha politiattest.
· Alle som søker, må få en bekreftelse fra klubben som bekrefter at du er frivillig i klubben. Bekreftelse må legges ved som vedlegg i søknaden. 
· Søker må selv sende inn søknad om politiattest til politiet. Søker sender inn søknad om politiattest til politiet. Søknaden må undertegnes av søkeren og den styreoppnevnte. Attesten sendes fra politiet til den enkelte søkeren.
· Alle som skal ha politiattest, må fremvise attesten for ansvarlig for attesten i klubben. 
· Ansvarlig i klubben lagrer opplysninger om hvilke personer som er avkrevd politiattest, at attesten er fremvist, og dato for fremvisningen. Selve attesten beholdes av søkeren.
· Bogafjell innebandy gir ikke oppgaver som innebærer et tillits- eller ansvarsforhold overfor mindreårige eller mennesker med utviklingshemming til personer som ikke fremviser politiattest, eller som har anmerkninger på attesten.

Elektronisk søknad: https://www.politiet.no/tjenester/politiattest/
[bookmark: _heading=h.opj2oc20y8j8]Kommunikasjon
For at klubbdriften skal bli så god som mulig, er klubben avhengig av god kommunikasjon med alle medlemmene og andre som klubben har en relasjon til. Klubben er opptatt av å kommunisere godt og er bevisst hvordan de oppfattes.
All formell informasjon finnes på klubbens hjemmeside, www.bogafjell-rangers.com, samt på Facebook.
I tillegg brukes Spond som en informasjonskanal for kommunikasjon til arrangementer og annen nyttig informasjon som gjelder klubben. 
[bookmark: _heading=h.vp6ylw2wk6xb]Økonomi
Det er styret som har det overordnede økonomiske ansvaret for klubbens økonomi. Det innebærer at styret har ansvar for at

· klubbens midler brukes og forvaltes på en forsiktig måte
· klubben har en tilfredsstillende organisering av regnskaps- og budsjettfunksjonen
· klubben har en forsvarlig økonomistyring

Styret kan delegere oppgaver knyttet til den daglige oppfølgingen av økonomien til klubbens daglige leder. Den daglige lederen kan delegere arbeidsoppgaver knyttet til den løpende bilagsføringen og ajourhold av regnskapet til regnskapsføreren/kassereren.

Styrets oppgaver knyttet til regnskap og økonomi:

· Styret skal sikre at det er en forsvarlig ansvarsdeling knyttet til regnskap og økonomistyring. Det skal utarbeides en fullmakts matrise og en tydelig rolleavklaring.
· Styret skal utarbeide et realistisk budsjett.
· Styret skal sikre at regnskapet føres fortløpende.
· Styret skal sikre at klubben har en egen bankkonto.
· Styret skal påse at det kreves to signaturer i banken.
· Styret skal påse at klubben har tegnet underslagsforsikring.
· Styret skal påse at klubben har valgt revisor eller engasjert revisor og kontrollkomité.
[bookmark: _heading=h.beyty3lmyb33]For lagledelse
[bookmark: _heading=h.rrb5i9qhqlk]Reise i regi klubben
Foreldre har selv ansvar for at barnet kommer trygt frem og hjem igjen fra en turnering/kamp. Leder for laget tar ikke på seg ansvaret for barnet under en turnering, så samt ikke noe annet er avtalt med barnets foresatte.
[bookmark: _heading=h.2i6280431upe]Dugnad og frivillighet
I norsk idrett er det ikke lov å tvinge noen til å delta på dugnad. Klubben kan oppfordre medlemmer og foreldre om å stille opp på dugnad, men deltakelsen må være basert på frivillighet. 
Klubben har en fastsatt dugnad per sesong: Minirunde.
Aldersbestemte lag arrangerer turneringer på dugnad med foreldre fra spillegruppen. 
[bookmark: _heading=h.8nsper4j1naz]Barne- og ungdomsidrett 
Bogafjell Rangers legger vekt på at den viktigste kilden til motivasjon er mestring, og hvordan spillere, ledere, trenere og foreldre/foresatte opplever mestring og utvikling som gjør dem motivert til å fortsette å bidra. Det er viktig å beholde flest mulig, lengst mulig, for vi vet ikke hvem som kan bli den nye klubblederen, treneren, dommeren eller A-lagsspilleren i fremtiden.
[bookmark: _heading=h.v67t2jp16j26]Barneidrett
Alle som har ansvar for barn eller er trenere for barn, skal kjenne til idrettens barnerettigheter og bestemmelser om barneidrett. All aktivitet for barn skal legges opp slik at klubben følger intensjonene i retningslinjene og bestemmelsene. 
Dette innebærer at
• aktiviteten skjer på barnas premisser
• barna har det trygt
• barna har venner og trives
• barna opplever mestring
• barna får påvirke egen aktivitet
• barna kan velge om og hvor mye de vil konkurrere
Les mer:
Idrettens barnerettigheter (idrettsforbundet.no)
[bookmark: _heading=h.a2iqo1eh2rxv]Ungdomsidrett
Alle som er trenere for ungdom i klubben, skal kjenne til retningslinjene for ungdomsidrett. Klubben og trenerne skal sørge for
• at ungdom kan bli så gode som de selv vil.
• å legge til rette både for dem som vil konkurrere, og dem som ikke ønsker å konkurrere
• at ungdom får være med på å bestemme over egen aktivitet
• at ungdom får bidra med det de kan
• at ungdom får utdanning eller kurs for å utvikle seg
• at treningsavgiften er overkommelig for ungdom
Les mer:
Retningslinjer for ungdomsidrett (idrettsforbundet.no)
[bookmark: _heading=h.vkjjtpfiy7cv]Klubbens aktivitetstilbud
Se hjemmesiden for nærmere informasjon om treningstider: 
www.bogafjell-rangers.com

[bookmark: _heading=h.2jxsxqh]Klubbens arrangementer
Minirunder er en påmeldingsturnering hvor alle lag melder seg på rundevis. Her er alderen på utøvere fra barnehage til 6.-7 klasse. Det spilles på små baner og det spilles minimum 3 kamper per lag. Her er klubben ansvarlig for å stille med dommere til egen minirunde. Minirunde avholdes lørdag eller søndag. 
Aldersbestemte lag arrangeres som runder der det spilles 2- 3 kamper per lag. Her spilles det på større baner og det er Sørvest bandy som organiserer dette. Seriekampene avholdes lørdag eller søndag, men kan også spilles i hjemmelagets treningstid. 
Klubben har rutiner og er i gang med å utarbeide manualer på hva som må gjøres og hva det er behov for av personell og utstyr til minirunder og turneringer for aldersbestemte klasser. 
[bookmark: _heading=h.f0rnll3iovzw]Forelder/foresatt
Foreldre bør være kjent med
· hva klubben står for (verdier, visjon og virksomhetsidé)
· aktivitetstilbudet
· medlemskap
· forsikringer
· politiattest
· dugnad
· klubbens retningslinjer og forventninger til foreldrene
Klubben drives på frivillighet og ønsker å holde medlemskapet og treningsavgiften lavest mulig. For å kunne holde dette er vi avhengig at foreldre er med å bidrar på dugnad i regi av klubben. Faste dugnader som klubben har er Minirunde og hjemmeturneringer for aldersbestemte lag. 
At du som foreldre eller foresatt kommer og ser på barnet ditt på trening og kamp, og dermed viser at du er interessert, er en viktig faktor for at barnet skal trives i idretten. Dette gjelder uansett alder - VÆR TILSTEDE. 
[bookmark: _heading=h.yj9ta1frqcre]Trener
Trenerne er ansvarlige for oppfølging av sine respektive tildelte utøvere/lag. Trenerne rapporterer til styre. Trenerne samarbeider tett med laglederen om organiseringen av aktivitetene som laget deltar i. Trenerne har ansvar for å sikre at medlemmene som deltar i klubbens aktiviteter får et godt tilbud og ivaretas på en god måte. Som trener er man en representant for klubben. Trenerne bør derfor være kjent med innholdet i klubbhåndboken. 
Oppgaver:
· Sette opp sportslige og sosiale mål for laget foran hver sesong i samsvar med klubbens sportslige plan.
· Planlegge trening i samsvar med klubbens sportslige plan
· Lede treningene i samarbeid med eventuelle andre trenere/hjelpetrenere
· Møte i god tid til trening og kamp
· Ha dialog og samarbeid med foreldre. 
· Organisere minst ett foreldremøte per sesong.
· Lede laget under kamper og turneringer
· Bidra i trenergruppen og møte trenerforumet i regi av klubben
· Følge gjeldende regelverk
· Sette seg inn i barneidrettsbestemmelsene og retningslinger for ungdomsidrett fra Norges idrettsforbund
· Sette seg inn i klubbens verdigrunnlag og retningslinger for utøvere/spillere og trenere
· Se til at både egen og lagets opptreden er i samsvar med klubbens verdier og retningslinjer
· Være oppdatert på informasjon fra styret
· Representere klubben på en god måte
Klubben utfører hospitering i henhold til å se hele spilleren. Det er viktig at vi som klubb, trenere og foreldre rundt barna ivaretar dem på best mulig måte. Det skal tilstrebes at spillerne får spille på et nivå der de føler mestring og får muligheten til å anstrenge seg for å bli bedre. Hospitering gjøres ved at trenerne for de respektive lag snakker sammen og blir enige om hva som er best for hvert enkelt individ. Spillerens alderstrinn skal likevel prioriteres hvis aktiviteter sammenfaller. 
[bookmark: _heading=h.hsdl3j9faaqj]Lagleder
[bookmark: _heading=h.1ci93xb]Laglederen er lagets/treningsgruppas administrative leder og har ansvaret for at alt praktisk fungerer rundt laget/treningsgruppa. Laglederen skal overlate alt det sportslige til treneren/trenerne som har ansvar for organisering av treninger, lagoppsett til kamper/stevner, gjennomføring av kamper osv.

Lagledere bør være kjent med
· hva klubben står for (verdier, visjon og virksomhetsidé)
· klubbens aktivitetstilbud
· medlemskap
· lisens og forsikringer
· politiattest
· klubbens retningslinjer og forventninger til foreldre
· hva tilbyr klubben sine oppmenn/lagledere (utstyr, bekledning, kurs …)

Oppgaver
· Ajourføre og sende inn navnelister på spillere/utøvere og lag
· Gjøre seg kjent med klubbens sportslige plan
· Arrangere møter for foreldre og spillere/utøvere
· Gå igjennom fair play-regler, foreldrevettregler og sportslig plan med alle spillere og foresatte
· Møte på lagleder- og allmannamøter
· Gi informasjon til spillere/utøvere, trenere og foresatte
· Ansvar for lagskasse
· Melde på til cuper og turneringer
· Innkalle til dugnader
· Arrangere hjemmekamper, ta imot gjestende lag og dommere, fylle ut kamprapport
· Sikre at alle utøvere/spillere har lisens
· Ha korrekt utstyr/medisinbag sammen med treneren
[bookmark: _heading=h.3l20nykfsd92]Ungdomstreneren
Klubben bygger på frivillighetskultur, og det er helt avgjørende at foreldre engasjerer seg, også som trenere og lagledere. 
Hvis en er i en situasjon der en ikke får organisert et trenerteam av foreldre, eller en ser at det er behov for sportslig bidrag inn i trenergruppe, så har styret bestemt at en kan engasjere ungdommer inn i trenerteam i de yngste aldersgruppene.  Dette kan dekke behovet på trenersiden, og samtidig være med å skape engasjement blant ungdommene 
Hvis det er aktuelt å vurdere ungdomstrener, så skal det utarbeides en strategisk plan for hvor lenge dette skal skje, hvordan en kan få på plass et fast trenerteam med engasjerte foreldre, samt en tidslinje. 
Ved engasjement av ungdomstrenere, skal det foregå en åpen prosess knyttet til søknad, vurdering og kontraktsinngåelse. Styret oppnevner et ansettelsesutvalg, og skal til enhver til holdes oppdatert og involvert.
Klubben skal ikke etablere en fast praksis for lønnet trenervirksomhet, da dette bryter med prinsippet om å være en klubb driftet på frivillighet. 

Ungdomstrenere blir lønnet per time de har trening eller kamp.
· Trenere over 18 år har timelønnen på 180,00 pr. time.
· Trener opp til 18 år har timelønnen på 150,00 pr. time.
[bookmark: _heading=h.lpiwrga4v2q0]Klubbens dommere
Dommerne har ansvar for å sikre en god gjennomføring av kamper og være en god ambassadør for klubben. 
Dommerne bør være kjent med
· hva klubben står for (verdier, visjon og virksomhetsidé)
· krav til dommere på ulike nivåer
· medlemskap
· lisens og forsikringer
· klubbens retningslinjer og forventninger til dommere
· hva klubben tilbyr sine dommere (utstyr, bekledning, kurs …)
Vi er avhengig av å rekruttere dommere for å kunne gjennomføre kampene. Det er et pålegg fra Sørvest-Bandyregion om å ha x antall dommere. Krav til antall dommere blir regnet ut etter hvor mange medlemmer vi har i klubben. 
[bookmark: _heading=h.2khxqmmt1fk7]Sosial samling for laget
Klubben ønsker at det skal foregå noe sosialt for lagene for å skape et trygt og godt miljø. Klubben dekker følgende satser 1 gang per sesong. Hvis det er noe ekstraordinært, kan det søkes styret om midler i forkant.
· Yngre enn G11 dekkes 150,- pr. deltaker fra laget.
· For G11 og eldre dekkes det 250,- pr. deltaker fra laget.
[bookmark: _heading=h.6fj2w2fbfu9j]Kurs og utdanning 
Klubben tilbyr jevnlig trenerkurs i forskjellige nivåer, dommerkurs og andre relevante kurs.  Det er viktig at klubben kan bidra til kompetanse for trenere, ledere og andre tillitsvalgte, slik at de kan utvikle seg i den jobben de skal gjøre.
Klubben informerer jevnlig når aktuelle kurs skal gjennomføres.
[bookmark: _heading=h.2451oo13699m]Forsikring
Alle barn som er medlemmer av Bogafjell Rangers, er forsikret gjennom Norges Idrettsforbund frem til den datoen de fyller 13 år. 
Alle som deltar i seriespill, uavhengig av alder, må ha lisens for Norges Bandyforbund. Bandyforbundets lisensordning er et av de viktigste kriteriene for forbundets og kretsens aktivitetstilbud. 
For å delta i seriespill (obligatoriske kamper) er det et krav at spillere har løst lisens. En spiller uten lisens er ikke spilleberettiget og en klubb som benytter en slik spiller i kamp vil kunne bli fratatt poeng. En spiller uten lisens er heller ikke forsikret. Betalt lisens i riktig kategori betyr at spilleren er forsikret, i forbundets alle tre idretter, i trening og kamp, hele lisensperioden (1.september- 31.august).
Overskuddet fra lisensordningen er med på finansiere Norges Bandyforbunds drift av serier og øvrige aktiviteter for alle aldersgrupper og nivåer. Lisensordningen er vedtatt av Forbundstinget og forutsetter at klubbene påser at samtlige spillere som deltar i obligatoriske kamper har løst lisens. 
[bookmark: _heading=h.wnhaq2u9xz1i]Anlegg og utstyr
Bogafjell Innebandy benytter Bogafjellhallen som hovedhall for trening, kamper og turneringer. Klubben har egen utstyrsbod inne i hallen. Her har alle trenere og lagledere ansvar for at utstyr blir lagt på plass og at det holdes ryddig. 

Utstyrsburet inneholder:
· Utlånskøller
· Utlånskeeperutstyr
· Baller
· Vester
· Kjegler
· Utlånsbriller

I tillegg disponeres det plass i felles utstyrsbod, innholdet her er:
· Vant
· Mål

Personlig utstyr:
For å spille innebandy trengs:
· Kølle
· Briller (under 18 år)
· Hallsko
· Treningsklær

Klubbens utstyr: 
Klubber holder følgende:
· Drakter
· Keeperutstyr
[bookmark: _heading=h.sh1i1z9cs0cx]
For medlemmer

[bookmark: _heading=h.6sfojaw0anrx]Medlemskap
Ved innmelding må ønsket medlem registrere seg på nettsiden til Bogafjell Rangers (www.bogafjell-rangers.com). Under fanen “bli medlem” fylles skjemaet ut med navn, fødselsdato, adresse, e-postadresse og telefonnummer. Det må også opprettes side på Min Idrett (www.minidrett.no ). Denne personlige siden må hvert enkelt medlem aktivere før den kan brukes. Her kan du som medlem, utøver, tillitsvalgt eller administrativt ansatt melde deg på arrangementer og kurs, endre dine egne personopplysninger, finne informasjon knyttet til lisensinnbetaling, dine kommende aktiviteter og andre funksjoner og tjenester som kan være aktuelle og interessante for deg.
Når man vil bli medlem i en klubb, kan man ikke ha uoppgjorte regninger hos en annen klubb. Alle som har betalt medlemskontingent i klubben, er medlemmer. Medlemskapet regnes fra den dagen kontingenten er betalt.
En ansatt kan være medlem i idrettslaget, men har ikke stemmerett på årsmøtet og kan heller ikke inneha årsmøtevalgte verv i idrettslaget. Unntak gjelder for personer som kun innehar noen få betalte trenertimer i uken, og som ikke har dette som hovedgeskjeft.

[bookmark: _heading=h.26in1rg]Medlemskontingent
Medlemskontingenten fastsettes av årsmøtet og betales forskuddsvis. Kontingenten skal betales for hvert enkelt medlem. 

Andre avgifter/egenandeler kan kreves for deltakelse i lagets aktivitetstilbud. Det kan være treningsavgifter for de ulike aktivitetene, inngangspenger ved arrangementer eller egenandeler i forbindelse med deltakelse i konkurranser og på kurs. Slike avgifter trenger ikke årsmøtevedtak.

Medlemskontingent: 300 kr

[bookmark: _heading=h.hgn3vgl6k6tk]Dugnad og frivillighet
I norsk idrett er det ikke lov å tvinge noen til å delta på dugnad. Klubben kan oppfordre medlemmer og foreldre om å stille opp på dugnad, men deltakelsen må være basert på frivillighet. 
Klubben har en fastsatt dugnad per sesong: Minirunde.
Aldersbestemte lag arrangerer turneringer på dugnad med foreldre fra spillegruppen. 
[bookmark: _heading=h.b49hxv5cusg4]Reise i regi klubben
Foreldre har selv ansvar for at barnet kommer trygt frem og hjem igjen fra en turnering. Leder for laget tar ikke på seg ansvaret for barnet under en turnering så sant ikke noe annet er avtalt med barnets foresatte.
[bookmark: _heading=h.5pwki7s1koc9]Spiller
Utøverne bør være kjent med
· hva klubben står for (verdier, visjon og virksomhetsidé)
· aktivitetstilbudet
· medlemskap
· dugnad
· klubbens retningslinjer og forventninger til utøverne
Som spiller i klubben forventes du å:

· Gi ros til dine medspillere
· Ta godt imot nye medspillere
· Vise respekt for medspillere, trener, motstandere og dommere
· Praktisere god sportsånd -vi holder før, og takker etter kamp -uansett resultat
· Møte opp til trening og kamp til avtalt tid og med rett utstyr
· Prøve å følge spillets regler

[bookmark: _heading=h.er3rpjjzfzy4]Klubbens dommere
Dommerne har ansvar for å sikre en god gjennomføring av kamper og være en god ambassadør for klubben. 
Dommerne bør være kjent med
· hva klubben står for (verdier, visjon og virksomhetsidé)
· krav til dommere på ulike nivåer
· medlemskap
· lisens og forsikringer
· klubbens retningslinjer og forventninger til dommere
· hva klubben tilbyr sine dommere (utstyr, bekledning, kurs …)
Vi er avhengig av å rekruttere dommere for å kunne gjennomføre kampene. Det er et pålegg fra Sørvest- Bandyregion om å ha x antall dommere. Krav til antall dommere blir regnet ut etter hvor mange medlemmer vi har i klubben. 
[bookmark: _heading=h.htzo2crgennr]Kurs og utdanning 
Klubben tilbyr jevnlig trenerkurs i forskjellige nivåer, dommerkurs og andre relevante kurs.  Det er viktig at klubben kan bidra til kompetanse for trenere, ledere og andre tillitsvalgte, slik at de kan utvikle seg i den jobben de skal gjøre.
Klubben informerer jevnlig når aktuelle kurs skal gjennomføres.
[bookmark: _heading=h.qydjvjy24923]Forsikring
Alle barn som er medlemmer av Bogafjell Rangers, er forsikret gjennom Norges Idrettsforbund frem til den datoen de fyller 13 år. 
Alle som deltar i seriespill, uavhengig av alder, må ha lisens for Norges Bandyforbund. Bandyforbundets lisensordning er et av de viktigste kriteriene for forbundets og kretsens aktivitetstilbud. 
For å delta i seriespill (obligatoriske kamper) er det et krav at spillere har løst lisens. En spiller uten lisens er ikke spilleberettiget og en klubb som benytter en slik spiller i kamp vil kunne bli fratatt poeng. En spiller uten lisens er heller ikke forsikret. Betalt lisens i riktig kategori betyr at spilleren er forsikret, i forbundets alle tre idretter, i trening og kamp, hele lisensperioden (1.september- 31.august).
Overskuddet fra lisensordningen er med på finansiere Norges Bandyforbunds drift av serier og øvrige aktiviteter for alle aldersgrupper og nivåer. Lisensordningen er vedtatt av Forbundstinget og forutsetter at klubbene påser at samtlige spillere som deltar i obligatoriske kamper har løst lisens. 
[bookmark: _heading=h.s87rk7dosx06]Anlegg og utstyr
Bogafjell Innebandy benytter Bogafjellhallen som hovedhall for trening, kamper og turneringer. Klubben har egen utstyrsbod inne i hallen. Her har alle trenere og lagledere ansvar for at utstyr blir lagt på plass og at det holdes ryddig. 

Utstyrsburet inneholder:
· Utlånskøller
· Utlånskeeperutstyr
· Baller
· Vester
· Kjegler
· Utlånsbriller

I tillegg disponeres det plass i felles utstyrsbod, innholdet her er:
· Vant
· Mål

Personlig utstyr:
For å spille innebandy trengs:
· Kølle
· Briller (under 18 år)
· Hallsko
· Treningsklær

Klubbens utstyr: 
Klubber holder følgende:
· Drakter
· Keeperutstyr

[bookmark: _heading=h.z6sw1xz3pwyf]Kampavvikling
[bookmark: _heading=h.wg9x80145c4f]Aktivitet og terminliste
Klubben melder sine respektive lag inn til Sørvest- Bandyregion. Sørvest- Bandyregion setter så sammen terminlister for alle lag og klubber. Disse listene blir publisert på nettsidene til Sørvest- Bandyregion, samt i appen MIN BANDY (husk og logg deg inn med Min Idrett brukeren din). Denne appen bør alle medlemmer ha. Her får du en fin oversikt over lag du spiller på eller velger å følge. Det kommer melding om endringer og du kan følge med på Live og lese resultater. Minirunder settes opp av Sørvest- Bandyregion, men det er klubbene som gjennomfører. Det er en påmeldingsmodell fra gang til gang.
[bookmark: _heading=h.q4gtg2gd1tiz]Klubbens arrangement
Minirunder er en påmeldingsturnering hvor alle lag melder seg på rundevis. Her er alderen på utøvere fra 0. klasse til 6.-7. klasse. Det er små baner. Det spilles minimum 3 kamper pr. lag. Her er arrangøren selv ansvarlig for å finne dommere.
Aldersbestemte arrangeres som runder. Det spilles 2-3 kamper pr. runde pr. lag. Her er det Sørvest- Bandyregion i samarbeid med Dommerkomitéen som setter opp alle dommere til kampene.
Minirunder og de aldersbestemte turneringene avholdes vanligvis lørdager eller søndager.
Klubben har laget manualer på hva som må gjøres og hva som trengs av personell og utstyr til minirunder og turneringene for aldersbestemte. 
[bookmark: _heading=h.lzj62h9p0h41]Kompetanseheving
[bookmark: _heading=h.10g2bypid9r8]Kurs i regi av Norges bandyforbund
Norges Bandyforbund og Sørvest Bandyregion tilbyr en rekke kurs, f.eks. innen dommer- og trenerutdanning.
Se oversikt over kursene på denne lenken.
[bookmark: _heading=h.j4kak4fva57r]Kurs i regi av idrettskretsen
NIF tilbyr en rekke kurs innen organisasjonsutvikling. Eksempler på dette er økonomikurs, kurs i medlemshåndtering i Klubbadmin og kurs i styrearbeid.
Se oversikt over kursene i Rogaland på denne lenken.

